**Rajz feladat:**

No most ugrik a majom a vízbe! ☺

Mondtam nektek, hogy a leírás akkor az igazi, ha el tudja képzelni az, aki olvassa…

A legutóbbi leírásotokban (amit zenére készítettetek) az rajzolódott ki nekem az összeset elolvasva, hogy valami koncerten vagy legalább is valami zenei fesztiválon vagyunk.

Volt ott zenekar, színes hajú front embere, minden féle fura figura, sőt még állatok is. Az pedig, hogy Csobot Adél hasonmása előadó-e vagy vendég még nem tudom.

**Az e heti feladat a következő:**

Küldd el a leírásod (amit zenére készítettél) az egyik osztálytársadnak, hogy kinek is pontosan azt a szüleidnek címzett hétfői e-mailben találod. (A névlistát sorsolással az osztályképviselőtökkel készítettük el.)

(Ha szükségét érzed, egy picit még módosíthatsz a leírásodon, hogy igazán mutatós rajz készüljön róla, de legkésőbb szerda estig azért juttasd el a társadnak!)

**Rajzold le a figurát a társadtól kapott leírás alapján!**

Ha elkészültél a rajzzal, írd rá a figura nevét (ne a tiédet), és illeszd be az új virtuális füzetbe (szintén az emailben találod a linket.)

**Találkozunk a virtuális képtárunkban.**